जीवन कल्याण के लिए तीन शुद्धियों की आवश्यकता
जीवन में कर्मों के ऐसे बीज बोएं, जिसके हमें मधुर फल मिले। जीवन का कल्याण करने के लिए तीन प्रकार की शुद्धियां अवश्य करना चाहिए। इसमें तन की शुद्धि के लिए दिन दुखियों की सेवाएं, धन की शुद्धि के लिए दान और मन की शुद्धि के लिए हरि भजन करना चाहिए।
नगर में कुशवाह धर्मशाला प्रांगण में चल रही भागवत कथा के चौथे दिन गुरुवार को व्यासपीठ से दुर्गेश्वरी दीदी ने यह बात कही। गुरुवार को सूर्यवंश और चंद्रवंश के वर्णन में श्रीराम जन्म और श्रीकृष्ण जन्म का प्रसंग सुनाया गया। कथा में गुरुवार को श्रीकृष्ण जन्मोत्सव मनाया गया। कथा में सुमधुर भजनों पर श्रद्धालु अपने आप को थिरकने से रोक नहीं पाए और जन्मोत्सव प्रसंग पर जमकर झूमे। जन्मोत्सव पर 251 किलो माखन-मिश्री की प्रसादी का भोग लगाकर श्रद्धालुओं काे वितरित की गई। भागवत कथा के दौरान रात में विभिन्न कार्यक्रम आयोजित किए जा रहे हैं। शुक्रवार रात में अभय मित्रमंडल सामाजिक व सांस्कृतिक संस्था ने मालवा मयूरी का कार्यक्रम रखा है। इसमें एक पैर से विकलांग नृत्यांगना धार्मिक भजनों पर नृत्य की प्रस्तुति देगी।
भागवत कथा में श्रीकृष्ण रूपी बालक को लेकर आते श्रद्धालु।
hin_Deva hin_Deva hin_Deva awa_Deva